HR
30.6.2023.
Službeni list Europske unije
C 230/209
Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3.
Delegirane uredbe Komisije (EU) 2019/33 (2023/C 230/17)
Ova obavijest objavljuje se u skladu s člankom 17. stavkom 5.
Delegirane uredbe Komisije (EU) 2019/33 (1).
OBAVIJEST O ODOBRENJU STANDARDNE IZMJENE
„Coteaux du Layon” PDO-FR-A0826-AM03 Datum obavijesti: 31.3.2023.
OPIS I RAZLOZI ZA ODOBRENU IZMJENU 1.
Službeni zemljopisni šifrarnik Općine zemljopisnog područja i područja u neposrednoj blizini ažuriraju se u skladu sa službenim zemljopisnim šifrarnikom.
To ne utječe na opseg razgraničenog zemljopisnog područja.
Mijenjaju se točke 6. i 9. jedinstvenog dokumenta.
2.
Razmak između trsova Najmanji razmak između trsova u istom redu smanjuje se s 1 m na 0,90 m.
Cilj je te izmjene omogućiti povećanje gustoće sadnje a da se ne promijeni razmak između redova.
Dodaje se i posebna odredba za vinovu lozu koja se nalazi na padinama čiji je nagib veći od 10 %, na kojima razmak između trsova može biti najmanje 0,80 m.
Tom se odredbom uzima u obzir poseban slučaj vinove loze koja se sadi na strmim padinama, zbog čega je potreban poseban raspored sadnje (sadi se usporedno s padinom, a ne okomito na nju).
Mijenja se točka 5. jedinstvenog dokumenta.
3.
Rezidba Usklađuju se pravila o rezidbi za oznake s područja Anjou Saumur u dolini rijeke Loire.
Cilj je tog usklađivanja unaprjeđenje znanja gospodarskih subjekata i pojednostavnjenje provjera.
Tom se izmjenom vinogradarima omogućuje da se prilagode mrazovima koji se pojavljuju sve kasnije.
Mijenja se točka 5. jedinstvenog dokumenta.
4.
Zrelost Najmanji sadržaj šećera u grožđu povećava se s 221 grama na 238 grama po litri za oznaku „Coteaux du Layon” odnosno s 238 grama na 255 grama po litri za vina s istom oznakom nakon koje slijedi naziv općine iz koje potječe grožđe.
To povećanje ima za cilj poboljšati kvalitetu vina koja sadržavaju neprevrele šećere.
Kako bi se uzele u obzir poteškoće s fermentiranjem mošta s najvećim sadržajem šećera, na vina prirodne volumne alkoholne jakosti od najmanje 18 % više se ne primjenjuje gornja granica za stvarnu volumnu alkoholnu jakost.
Mijenja se točka 4. jedinstvenog dokumenta.
(1) SL L 9, 11.1.2019., str.
2.